《程帅父朝议年八十余诸人作诗褒咏次韵一首》
宋代·苏籀

郎潜华首寤銮舆，连帅元戎十乘车。
吏道薛公何必问，史才倚相妙称书。
雍容鸠杖朝裾伟，谈笑蒲鞭法网疏。
万石恬侯定非晚，闽人安枕梦维鱼。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。